Diari Oficial de la Generalitat Valenciana


Sumari del DOGV 9471, del 16-11-2022 (2022/10070)

RESOLUCIÓ de 12 de agost de 2022, del director general de Qualitat i Educació Ambiental, per la qual es formula declaració d'impacte ambiental del projecte d'activitat de valorització de residus d'aparells elèctrics i electrònics no perillosos (RAEE) al carrer de Fuente Corachán, 222 A, polígon industrial La Pahilla, al terme municipal de Chiva (València). Expedient (1616638) 082/2020/AIA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9471

Data del DOGV
:   16-11-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/10889


Data del document
:   12-08-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Chiva
    * impacte ambiental

RESOLUCIÓ de 12 de agost de 2022, del director general de Qualitat i Educació Ambiental, per la qual es formula declaració d'impacte ambiental del projecte d'activitat de valorització de residus d'aparells elèctrics i electrònics no perillosos (RAEE) al carrer de Fuente Corachán, 222 A, polígon industrial La Pahilla, al terme municipal de Chiva (València). Expedient (1616638) 082/2020/AIA. [2022/10173]  
  
  
Declaració d'impacte ambiental  
Expedient: (1616638) 082/2020/AIA.  
Títol: Activitat de valorització de residus d'aparells elèctrics i electrònics no perillosos (RAEE).  
Promotor: Comercial Visa Buñol, SL.  
Òrgan substantiu: Ajuntament de Chiva.  
Referència de l'òrgan substantiu: 5156/2020.  
Localització: c/ Fuente Corachán, 222 A, polígon industrial La Pahilla, al terme municipal de Chiva (València).  
  
Descripció del projecte  
L'empresa Comercial Visa Buñol, SL, promou un projecte d'activitat de valorització de residus d'aparells elèctrics i electrònics no perillosos (grups de tractament de RAEE 42 i 52, de conformitat amb el Reial decret 110/2015, de 20 de febrer, sobre residus d'aparells elèctrics i electrònics), consistent en el desmuntatge (R1202) i la separació dels diferents components dels RAEE, inclosa la retirada de substàncies perilloses (R1203), al c/ Fuente Corachán, 222 A, al polígon industrial La Pahilla del terme municipal de Chiva (València).  
El promotor, en aquest mateix emplaçament, duu a terme una activitat d'emmagatzematge de residus perillosos i no perillosos i recollida de RAEE, activitats que no són propòsit d'aquesta avaluació d'impacte ambiental, i l'objecte d'aquesta els constitueix únicament l'operació de valorització de RAEE. La capacitat de tractament és d'unes 15 t/a. L'activitat es realitzarà, per tant, en una edificació que ja es troba construïda, formada per una nau tancada de tipologia industrial. La parcel·la té un total de 651 m², dels quals la nau n'ocupa uns 431 m². La instal·lació compta amb dos patis, un pati davanter (90 m²) i un altre darrere (130 m²), en els quals no es realitzarà cap operació de valorització, i aquestes es reserven per a escometre's íntegrament a l'interior de la nau. L'edificació es troba dins de la parcel·la la referència cadastral de la qual és 3940519LU4104L7518CV.  
L'accés principal a la nau s'efectua a través de l'autovia A-3 direcció Madrid i/o València, eixida 323 cap a Chiva.  
El sòl on es desenvoluparà l'activitat posseeix una classificació com a urbà i una qualificació com a industrial, i l'emplaçament per a albergar l'activitat és apte. La parcel·la compta amb serveis d'electricitat, aigua potable i clavegueram.  
La instal·lació no disposa de focus emissors canalitzats a l'exterior.  
  
Tramitació administrativa  
Amb data 14.09.2020, té entrada en aquest òrgan ambiental la sol·licitud d'avaluació d'impacte ambiental, efectuada pel promotor Comercial Visa Buñol, SL, per a una activitat de valorització de residus d'aparells elèctrics i electrònics no perillosos (grups de tractament de RAEE 42 i 52, d'acord amb el Reial decret 110/2015, de 20 de febrer, sobre residus d'aparells elèctrics i electrònics), consistent en el desmuntatge (R1202) i la separació dels diferents components dels RAEE, inclosa la retirada de substàncies perilloses (R1203), al c/ Fuente Corachán, 222 A, al polígon industrial La Pahilla del terme municipal de Chiva (València).  
Amb data 21.05.2020, el promotor sol·licita a l'Ajuntament de Chiva, la modificació substancial de la llicència d'activitat funcionament (concedida amb data 15.04.2015 i número d'expedient 31/2012 i modificació substancial amb núm. d'expedient 5156/2020) per a realitzar operacions de valorització de RAEE no perillosos, en la ubicació assenyalada.  
Amb data 18.06.2020, s'emet un informe tècnic municipal de compatibilitat urbanística, i es considera apte l'emplaçament de l'activitat de recollida de residus perillosos, no perillosos i RAEES promoguda per Comercial Visa Buñol i situada al c/ Fuente Corachán, 222 A, al polígon industrial La Pahilla, al terme municipal de Chiva (València), amb referència cadastral 0468233JP6507E5160QN.  
Amb data 03.09.2020, s'expedeix un certificat en el qual consta que aquest expedient va ser sotmés al tràmit d'informació pública mitjançant la inserció d'un anunci al tauler d'edictes municipal i amb publicació en el Butlletí Oficial de la Província de València, núm. 121, de data 26 de juny de 2020, i es va efectuar, així mateix, la notificació personal als veïns confrontants. Transcorregut el termini de 30 dies, no s'hi van presentar al·legacions.  
  
Consideracions ambientals  
L'activitat es troba en un polígon industrial existent. En estar aquest emplaçament completament urbanitzat i modificat respecte al seu estat natural inicial amb la finalitat d'acollir activitats de tipus industrial, hi ha una sèrie d'impactes que no s'estimen significatius (geologia, vegetació, fauna, etc.).  
D'acord amb el PATRICOVA, es troba dins d'una àrea amb el risc d'inundació molt baix. Els terrenys no es troben en cap espai natural integrat en la Xarxa Natura 2000 i no s'ubiquen en les proximitats d'aquests espais naturals protegits.  
El promotor justifica l'alternativa triada per criteris de menor afecció a la població per situar-se en un polígon industrial, per disponibilitat de la instal·lació amb activitat en funcionament i per l'accessibilitat i comunicació per carretera.  
La instal·lació realitzarà la seua activitat en horari diürn.  
La instal·lació no disposa de focus d'emissió atmosfèrica canalitzats a l'exterior.  
D'acord amb els càlculs del nivell sonor transmés a l'exterior, s'estima el compliment dels nivells establits en la Llei 7/2002, de 3 de desembre.  
En relació amb la gestió dels residus domèstics que puguen generar-se en la instal·lació s'entregaran a l'entitat local a través dels sistemes de recollida que s'hagen disposat a aquest efecte, sense perjudici que l'entitat local puga obligar el productor a gestionar-los per si mateix o a entregar-los a gestors autoritzats.  
Els residus perillosos i no perillosos resultants del procés seran entregats a empreses registrades i/o gestors autoritzats.  
L'aigua procedent dels lavabos per al personal s'evacuarà a la xarxa pública de sanejament.  
Hi ha un pla de vigilància ambiental.  
  
Consideracions jurídiques  
Les instal·lacions per a la valorització de residus d'aparells elèctrics i electrònics no perillosos estan subjectes a avaluació d'impacte ambiental ordinària, d'acord amb l'article 7 de la Llei 21/2013, de 9 de desembre, en concordança amb l'annex I (grup 6.c.2. Altres instal·lacions de desballestament i/o emmagatzematge de ferralla) del Decret 162/1990, de 15 d'octubre.  
L'expedient ha observat els tràmits previstos en la secció 1a, capítol II del títol 2 de la Llei 21/2013, de 9 de desembre, d'avaluació ambiental, i les altres disposicions que li són aplicables.  
L'article 13 del Decret 176/2020, de 30 d'octubre, del Consell, d'aprovació del Reglament orgànic i funcional de la Conselleria d'Agricultura, Desenvolupament Rural, Emergència Climàtica i Transició Ecològica, atribueix a la Direcció General de Qualitat i Educació Ambiental la competència sobre l'avaluació d'impacte ambiental de projectes.  
  
Per tot l'anterior, a proposta del Servei d'Avaluació d'Impacte Ambiental i amb el vistiplau del subdirector general del Canvi Climàtic i Qualitat Ambiental, fent ús de les atribucions que tinc, resolc:  
  
  
Primer  
Estimar acceptable, només a efectes ambientals i sense perjudici de l'obtenció prèvia de les autoritzacions sectorials que li siguen aplicables, una activitat de valorització de residus d'aparells elèctrics i electrònics no perillosos (grups de tractament de RAEE 42 i 52, de conformitat amb el Reial decret 110/2015, de 20 de febrer, sobre residus d'aparells elèctrics i electrònics), consistent en el desmuntatge (R1202) i separació dels diferents components dels RAEE, inclosa la retirada de substàncies perilloses (R1203), al c/ Fuente Corachán, 222 A, en el polígon industrial La Pahilla del terme municipal de Chiva (València), sempre que el mateix es desenvolupe d'acord amb el que s'estableix en l'estudi d'impacte ambiental, el projecte tècnic i altra documentació que es troba en l'expedient i de conformitat amb les condicions següents:  
  
1. Pel fet que l'activitat està subjecta, entre altres autoritzacions sectorials, a autorització per l'òrgan ambiental competent en matèria de residus de la comunitat autònoma on estiguen situades les instal·lacions, l'activitat estarà subjecta al compliment dels requisits que es determine en la corresponent autorització i altres requisits legals de la normativa en vigor en la matèria. Així mateix, respecte a la llista definitiva de residus a valorar, quedarà limitada per l'abast de l'autorització esmentada, entre els proposats pel promotor segons la documentació aportada a aquest òrgan ambiental. Es podran incloure altres codis LER que l'òrgan competent considere susceptibles d'autorització, sempre que la seua inclusió no comporte la modificació substancial del projecte avaluat i no responga a supòsits en els quals s'exigisca la tramitació d'un procediment d'avaluació ambiental d'acord amb la legislació sectorial vigent.  
  
2. S'hauran d'utilitzar sistemes impermeabilitzants (resines, etc.) i resistents a agents químics, en les zones on s'emmagatzemen residus líquids, o que per la seua naturalesa siguen susceptibles de generar abocaments, a més de la mesura ja existent consistent en solera amb paviment de formigó.  
3. Periòdicament, s'haurà de comprovar la impermeabilització de la solera de tota la instal·lació i prendre les mesures necessàries per a garantir-ho. Aquesta comprovació i les mesures preses formaran part del Pla de vigilància ambiental.  
4. Per a l'emmagatzematge de residus líquids, o que per la seua naturalesa siguen susceptibles de generar abocaments, es comptarà amb cubetes o recipients de contenció o recollida de vessaments accidentals apropiats, amb capacitat per a retindre com a mínim el volum de l'envàs més gran o el 10 % del volum total emmagatzemat (la més gran d'ambdues quantitats). Les cubetes hauran de ser individuals per a aquells residus que, per la seua naturalesa i/o composició, tinguen una mescla que supose un augment de la seua perillositat o dificultat per a la seua correcta gestió.  
5. Les aigües residuals seran abocades, després de l'autorització prèvia de l'òrgan substantiu, a la xarxa de sanejament municipal.  
6. D'acord amb la descripció efectuada de l'activitat, aquesta estaria inclosa en el Catàleg d'activitats potencialment contaminadores de l'atmosfera (d'ara en avant, CAPCA), per la qual cosa és aplicable l'article 13 de la Llei 34/2007, i caldrà ajustar-se al que dispose l'òrgan autonòmic competent en matèria de protecció de l'atmosfera.  
7. S'haurà de fer un autocontrol de les emissions acústiques cada cinc anys. L'auditoria haurà de ser realitzada per un organisme dels autoritzats, en aplicació del procediment reglamentari que s'establisca. Els seus resultats es faran constar en un llibre de control, que estarà a la disposició de les administracions competents.  
8. Les accions incloses en el Programa de vigilància i seguiment ambiental hauran de documentar-se, a l'efecte d'acreditar l'adopció i execució de les mesures preventives i correctores proposades i la comprovació de la seua eficàcia. La documentació estarà a la disposició de les autoritats competents.  
9. En el supòsit de cessament definitiu de l'activitat desenvolupada en la instal·lació assenyalada, el promotor del centre adoptarà les mesures necessàries destinades a retirar, controlar, contindre o reduir els residus i altres substàncies perilloses rellevants perquè, tenint en compte el seu ús actual o futur aprovat, l'emplaçament no cree un risc significatiu per a la salut humana ni per al medi ambient a causa de la contaminació del sòl i les aigües subterrànies o l'emissió de gasos contaminants per les activitats desenvolupades.  
En els termes previstos en l'article 43 de la Llei 21/2013, de 9 de desembre, la present declaració d'impacte ambiental perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera començat l'execució del projecte en el termini de quatre anys. A aquest efecte, el promotor notificarà a l'òrgan ambiental el començament de les obres.  
  
  
Segon  
D'acord amb el que es preveu en l'article 41 de la Llei 21/2013, de 9 de desembre:  
a) Ordenar la publicació d'aquesta declaració d'impacte ambiental en el Diari Oficial de la Generalitat Valenciana, així com en la seu electrònica.  
b) Aquesta declaració d'impacte ambiental no serà objecte de recurs, sense perjudici dels que, si escau, siguen procedents en la via administrativa i judicial contra l'acte pel qual s'autoritza el projecte.  
  
Tercer  
L'òrgan substantiu haurà de tindre degudament en compte, en el procediment d'autorització del projecte, l'avaluació d'impacte ambiental efectuada, atesos els criteris establits en l'article 42 de la Llei 21/2013, de 9 de desembre, referits tant al contingut de l'autorització com a la publicitat de la decisió.  
  
València, 12 d'agost de 2022.- El director general de Qualitat i Educació Ambiental: Joan Piquer Huerga.